Előterjesztő: dr. Poczok Szabolcs HVI vezető, jegyző

Előterjesztést készítette: dr. Poczok Szabolcs HVI vezető, jegyző

Előzetesen tárgyalja: -

Mellékletek:

* 1. melléklet - határozati javaslat
* 2. melléklet – határozati javaslat melléklete – HVI ezetőjének javaslata

Elfogadás módja: minősített többség

Tárgykört rendező jogszabályok: A választási eljárásról szóló 2013. évi XXXVI. törvény

**Előterjesztés**

**Javaslat** **szavazatszámláló bizottságok tagjainak és póttagjainak megválasztására**

**Tisztelt Képviselő-testület!**

Magyarország Köztársasági Elnöke 1/2026. (l. 13.) KE határozatával 2026. április 12. napjára kitűzte az országgyűlési képviselők 2026. évi általános választását.

*Választási bizottságok*

A választási eljárásról szóló 2013. évi XXXVI. törvény (a továbbiakban Ve.) 14. § (1) bekezdése értelmében a választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása. A (2) bekezdés szerint választási bizottságok a Nemzeti Választási Bizottság, a területi választási bizottság, az országgyűlési egyéni választókerületi választási bizottság, a helyi választási bizottság és a szavazatszámtáló bizottság.

Bábolna városában 4 szavazókör került kialakításra, így a választások alkalmával 4 szavazatszámláló bizottság működik,

*Választási bizottsági tagság*

A választási bizottság választott és megbízott tagokból áll. A Ve. 24. § (1) bekezdése kimondja, hogy a szavazatszámláló bizottságok (a továbbiakban: SzSzB) tagjait a szükséges számban a települési önkormányzat képviselő-testülete az országgyűlési képviselők általános választásának kitűzését követően, legkésőbb a szavazás napja előtti huszadik napon választja meg, személyükre a helyi választási iroda vezetője tesz indítványt. A szavazatszámláló bizottság tagjait települési szinten kell megválasztani.

A szavazatszámláló bizottság választott tagjának megbízatása a következő általános választásra megválasztott választási bizottság alakuló üléséig tart.

A Ve. 24. § (2) bekezdése arról rendelkezik, hogy a helyi választási iroda vezetője legkésőbb a szavazást megelőző harmadik napon osztja be a megválasztott tagokat az adott választásra a szavazatszámláló bizottságokba. A (3) bekezdés szerint egy szavazatszámláló bizottságba három választott tagot kell beosztani. Ha a szavazatszámláló bizottság megbízott tagjainak száma kettőnél kevesebb, a helyi választási iroda vezetője a szavazatszámláló bizottságot kiegészíti úgy, hogy tagok száma öt legyen.

*Jogosultsági és összeférhetetlenségiszabályok:*

A Ve. 17. § (1) bekezdés a) pontja és (2) bekezdése értelmében a szavazatszámláló bizottságnak csak a településen, közös önkormányzati hivatalhoz tartozó település választási bizottsága esetében a közös hivatalhoz tartozó bármely településen magyarországi lakcímmel rendelkező, a központi névjegyzékben szereplő választópolgár lehet tagja, aki az országgyűlési képviselők választásán jelöltként indulhat.

A Ve. 18. §. (1) — (2) bekezdései szerint a választási bizottságnak nem lehet tagja a köztársasági elnök, a háznagy, képviselő, alpolgármester, jegyző, másik választási bizottság tagja, választási iroda tagja, a Magyar Honvédséggel szolgálati jogviszonyban álló személy, valamint jelölt. Ezen túlmenően nem lehet a választási bizottság választott tagja párt tagja, a választókerületben jelöltet állító jelölő szervezet tagja, a választókerületben induló jelölt hozzátartozója, a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy választási bizottság illetékes területén hatáskörrel rendelkező egyéb közigazgatási szervvel kormányzati szolgálati jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével.

A Ve. 35. §. (1) és (2) bekezdése szerint, amennyiben a választási bizottság választott tagjainak megbízatása a törvényben meghatározott okból (a tag bábolnai lakcíme megszűnik, a központi névjegyzékből törlésre kerül, az országgyűlési képviselők választásán jelöltként nem indulhat, összeférhetetlenség, lemondás, tag halála) megszűnik, szavazatszámláló bizottság esetén helyébe a helyi választási iroda vezetője által kijelölt póttag lép. Póttag hiányában a települési önkormányzati képviselő testületének új tagot kell választani.

A határozati javaslat mellékletében a szavazatszámláló bizottsági tagnak megválasztani javasolt személyek szerepelnek, akik mindannyian rendelkeznek bábolnai lakcímmel, passzív választójoggal az országgyűlési képviselők választásán, szerepelnek a központi névjegyzékben. Megválasztásukra akkor kerülhet sor, ha a Ve. 18. § (4) bekezdése értelmében a képviselő-testületi ülésig nyilatkoztak arról, hogy a hivatkozott jogszabályi feltételnek megfelelnek, megválasztásuknak akadálya nincs,

*A döntési eljárás*

A választási eljárásról szóló törvény 25. § (1) bekezdése szerint, a választási bizottság tagjaira és póttagjaira tett indítványhoz módosító javaslat nem nyújtható be. A választási bizottság tagjainak és póttagjainak megválasztásáról egy szavazással dönt a Képviselőtestület.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 2. pontja, valamint 50. §-a alapján minősített többségű döntést igényel a szavazatszámtáló bizottsági tagok megválasztása.

Az Mötv. 46. § (2) bekezdése szerint a képviselő-testület zárt ülést tart az érintett kérésére választás, kinevezés. felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor. Amennyiben az érintettek egyike sem kérte zárt ülés tartását, a képviselő-testület nyilvános ülésen tárgyalja a napirendet.

A fentiekre tekintettel az 1. mellékletben szereplő szavazatszámláló bizottsági tagok megválasztására teszek javaslatot, és kérem a Tisztelt Képviselő-testületet, hogy megválasztásukról döntést hozni szíveskedjen.

Bábolna, 2026. február 25.

dr. Poczok Szabolcs

HVI Vezető, jegyző

előterjesztés 1. melléklete - határozati javaslat

**……/2026. (III. 05.) sz. Képviselő-testületi határozat:**

Bábolna Város Önkormányzata Képviselő-testülete a választási eljárásról szóló 2013. évi XXXVI. törvény 24§. (1) bekezdése alapján Bábolna városban a szavazatszámláló bizottságok tagjait és póttagjait az 1. számú melléklet szerint választja meg.

Határidő: 2026. március 05.

Felelős: jegyző

……………… számú előterjesztés 2. melléklete – határozat 1. melléklete

|  |  |
| --- | --- |
| **Tagok** | **Póttagok** |
| Mészárosné Domján Hajnalka | Erdősi Andrea |
| Szilágyi Erika | Sárköziné Nyikus Anasztázia |
| Szabó Annamária | Szabó Bernadett |
| Szabó Tamásné | Sebestyén Andrea |
| Bors Erika | Szirákné Szalóki Gyöngyi |
| Tóth Erika | Tüű Péterné |
| Liszkainé Gecse Hilda |  |
| Szabóné Jelen Ildikó |  |
| Böröcz Renáta |  |
| Németh Katalin |  |
| Grónyi Erika |  |
| Istenesné Nagy Zsuzsanna |  |